আবাশিরি কারাগার
আবাশিরি কারাগার (জাপানি: 網走刑務所, হেপবার্ন: Abashiri Keimusho) হল হোক্কাইদো প্রশাসনিক অঞ্চলের অন্তর্গত আবাশিরি শহরে ১৮৯০ সালে চালু হওয়া একটি কারাগার। এট জাপানের উত্তর সীমায় আবাশিরি নদীর কাছে এবং টেন্টো পর্বতের পূর্বদিকে অবস্থিত। এখানে দশ বছরের কম সাজাপ্রাপ্ত কয়েদিদের রাখা হয়। কারাগারের পুরোনো অংশকে ১৯৮৩ সালে টেন্টো পর্বতের পদমূলে স্থানান্তরিত করা হয়েছিল, সেখানে সেটি দেশের একমাত্র কারাগার যাদুঘর হিসাবে কাজ করে।